**Ochii**

*Zorica Latcu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ridici pleoape mari de neguri grele

Si ochii Tai, lumina, mi-i arati.

O, Doamne si stapan vietii mele,

Sunt ochi, purtand adanc noian de stele,

Sunt ochi de foc, ce-aprind pustietati.

Sunt mari ciorchini de boabe luminoase;

Din ele raze curg in loc de vin.

Sunt ochii Tai ca spadele taioase,

Arzand cu rani adanci si dureroase,

In cearcanele cerului senin.

Caci de-ar pica o lacrima fierbinte

Din jarul lor intunecat si greu,

S-ar prabusi in flacarile sfinte

Pamantul tot si mortii din morminte,

Scantei ,s-ar inalta la Dumnezeu.

Ar fi un singur foc, nemarginire

De flacari albe-n val de valvatai.

Si n-ar mai fi nici trupuri nici simtire:

Ar arde numai focul Tau, Iubire,

Lumina-n lungul vesnicelor cai.